Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 226/13/2202	Galanta, 20.5.2013
EEČ : 2-17-142-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
ako otec dcéry XXXXX, nar. XXXXX si pravidelne neplnil svoju vyživovaciu povinnosť, hoci mu to vyplýva zo Zákona o rodine č. 36/2005 Z.z. a taktiež bol rozsudkom Okresného súdu Galanta pod sp. zn. XXXXX zo dňa 21. 06. 2007, ktorý nadobudol právoplatnosť dňa 28. 08. 2007 zaviazaný prispievať na výživu svojej dcéry XXXXX mesačne sumou 33,19 Eur k rukám jej starej matky XXXXX, trvale bytom XXXXX, ul. XXXXX, ktorej bola zverená do opatery vždy do 15-teho dňa v mesiaci vopred, pričom si túto svoju vyživovaciu povinnosť riadne neplní, čím mu za obdobie od 01. 07. 2012 do dnešného dňa t. j. 21. 03. 2013 vznikol dlh na bežnom výživnom vo výške 239,68 Eur,

lebo zanikla trestnosť činu

Odôvodnenie:
Uznesením povereného príslušníka Okresného riaditeľstva PZ Galanta, Obvodné oddelenie PZ XXXXX ČVS:XXXXX zo dňa 21.03.2013 bolo  podľa § 206 odsek 1Trestného poriadku vznesené obvinenie XXXXX prečin zanedbania povinnej výživy podľa § 207 ods.1 Trestného zákona na tom skutkovom základe ako je uvedené vo výrokovej časti tohto uznesenia.
	
	Obvinenie bolo vznesené na základe trestného oznámenia XXXXX zo dňa 26.02.2013, rozsudku Okresného súdu Galanta sp.zn. XXXXX zo dňa 25.04.2003 právoplatného dňa 10.06.2003, rozsudku Okresného súdu Galanta sp.zn. XXXXX zo dňa 21.06.2007, právoplatného 28.08.2007, rodného listu, potvrdenia o návšteve školy a ďalších zadovážených listinných dôkazov.
	
Počas skráteného vyšetrovania, bola dňa 29.04.2013 vypočutá svedkyňa - poškodená XXXXX, ktorá vo svojej výpovedi uviedla, že XXXXX jej dňa 15.04.2013 prostredníctvom šekovej poukážky uhradil dlh na výživnom vo výške 267,- € a zvyšných 6,- € jej doplatil osobne, čím považuje dlh na výživnom za vyrovnaný v plnej výške. Zároveň uviedla, že jej vnučka XXXXX núdzou netrpela, nakoľko ona ako stará matka je zamestnaná a zo svojho príjmu hradila všetky jej potreby. 

	Z úradného záznamu spracovaného povereným príslušníkom Obvodného oddelenia PZ XXXXX dňa 29. 04. 2013 vyplýva, že obvinený XXXXX sa zdržiava dlhodobo v zahraničí, v Českej republike a preto bolo, z dôvodu neúčelnosti, nehospodárnosti a obtiažnosti zabezpečenia osobnej prítomnosti obvineného XXXXX, od výsluchu tejto osoby v procesnom postavení obvineného upustené. 

	Podľa ustanovenia § 86 písm. a) Trestného zákona /účinnej ľútosti/, trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Bolo preukázané, že výživné za dlhované obdobie od mesiaca júl 2012 do mesiaca apríl 2013 vrátanebolo v plnej výške, teda v sume 273,- € zaplatené.
	
Pretože trestnosť činu s poukazom na ustanovenie § 86 písm. a) Trestného zákona o účinnej ľútosti zanikla, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Lívia Poluchová
prokurátorka